ব্রুনাই–মালয়েশিয়া সম্পর্ক
মালয়েশিয়ার রাজধানী কুয়ালালামপুর-এ ব্রুনাই এর একটি হাই কমিশন রয়েছে। এর পাশাপাশি, মালয়েশিয়াতে ব্রুনাই এর দুটি কনস্যুলেট-জেনারেল রয়েছে। কনস্যুলেট-জেনারেল দুটি মালয়েশিয়ার কোতা কিনাবালু এবং কুচিং অঞ্চলে অবস্থিত। অপরদিকে, ব্রুনাই এর রাজধানী বন্দর সেরি বেগাওয়ান-এ মালয়েশিয়ার একটি হাই কমিশন রয়েছে।
সারাওয়াক
১,২৪,৪৫০ বর্গকিলোমিটার বিস্তৃত এই প্রদেশ শুধু মালয়েশিয়ার বৃহত্তমই নয়, অনেক দিক থেকেই মালয়েশিয়ার অন্য সব প্রদেশ থেকে স্বতন্ত্র। এখানে এমন অনেক উপজাতির বাস, যাদের ভাষা, ধর্ম, কৃষ্টি-সংস্কৃতি, সবই মালয়েশিয়ার অন্য অংশের থেকে পৃথক। রাজধানী কুচিং'এর পাশ দিয়ে বহমান সারাওয়াক নদীর নাম থেকেই এই প্রদেশের নাম সারাওয়াক।